**ΣΧΕΔΙΟ ΕΠΙΧΟΡΗΓΗΣΗΣ ΑΔΕΙΩΝ ΕΡΓΟΔΟΤΟΥΜΕΝΩΝ ΣΕ**

**ΞΕΝΟΔΟΧΕΙΑ ΤΩΝ ΟΡΕΙΝΩΝ ΘΕΡΕΤΡΩΝ ΚΑΙ ΠΕΡΙΟΧΗΣ ΠΥΡΓΟΥ ΤΥΛΛΗΡΙΑΣ ΚΑΤΑ ΤΗ ΘΕΡΙΝΗ ΠΕΡΙΟΔΟ ΤΟΥ 2023**

**ΣΚΟΠΟΣ**

1. Σκοπός του Σχεδίου είναι η επιχορήγηση της διαμονής και διατροφής των εργοδοτουμένων και των εξαρτώμενών τους σε ξενοδοχεία των ορεινών θερέτρων και της περιοχής Πύργου Τυλληρίας.

**ΠΕΡΙΟΔΟΣ ΕΠΙΧΟΡΗΓΗΣΗΣ ΑΔΕΙΩΝ**

1. Το Σχέδιο θα λειτουργήσει για την περίοδο από **16.7.2023** μέχρι **29.9.2023** για τα **ορεινά θέρετρα** και τα ξενοδοχεία της περιοχής **Πύργου Τυλληρίας**.

**ΔΙΚΑΙΟΥΧΟΙ**

1. Επιχορήγηση θα παρέχεται σε:

α) εργοδοτούμενους και στους/στις συζύγους τους που έχουν δικαίωμα σε απολαβές άδειας από το Κεντρικό Ταμείο Αδειών για το έτος άδειας 2022 και δεν συμμετείχαν στο Σχέδιο οι ίδιοι ή οι σύζυγοί τους κατά τον τελευταίο ένα χρόνο, δηλαδή το 2022.

β) σε εξαρτώμενα τους που δεν έχουν συμπληρώσει το 18ο έτος της ηλικίας τους

1. Δικαίωμα συμμετοχής σε ξενοδοχεία των ορεινών θερέτρων έχουν όλοι οι εργοδοτούμενοι, *εκτός εκείνων που διαμένουν στις περιοχές των ορεινών θερέτρων*. Δικαίωμα συμμετοχής για τα ξενοδοχεία της περιοχής Πύργου Τυλληρίας έχουν όλοι οι εργοδοτούμενοι, *εκτός εκείνων που διαμένουν σε παραθαλάσσιες περιοχές*.
2. Προτεραιότητα θα δίνεται ανάλογα με την ημερομηνία υποβολής της σχετικής Δήλωσης Συμμετοχής.

# ΥΨΟΣ ΕΠΙΧΟΡΗΓΗΣΗΣ

1. Το ανώτατο ύψος της επιχορήγησης ανέρχεται σε πενήντα ευρώ (€50) κατά άτομο ανά ημέρα. Σε καμία περίπτωση η επιχορήγηση δεν μπορεί να υπερβαίνει τα πραγματικά έξοδα διαμονής στο ξενοδοχείο.

**ΔΙΑΡΚΕΙΑ ΕΠΙΧΟΡΗΓΗΣΗΣ**

1. Η επιχορήγηση θα παρέχεται για περίοδο **από Κυριακή σε Παρασκευή**   
   **(πέντε διανυκτερεύσεις)**.

**ΔΙΑΜΟΝΗ**

1. Για σκοπούς του Σχεδίου θα χρησιμοποιηθούν ξενοδοχεία των ορεινών θερέτρων και της περιοχής Πύργου Τυλληρίας, τα οποία θα προσφέρουν διαμονή και πλήρη διατροφή σε μειωμένες τιμές. Τα ξενοδοχεία αυτά θα πρέπει να έχουν άδεια λειτουργίας ή να πληρούν τους όρους ασφάλειας και υγείας που εξετάζονται από το Υφυπουργείο Τουρισμού.

**ΥΠΗΡΕΣΙΕΣ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΥΠΟΥΡΓΕΙΟ ΕΡΓΑΣΙΑΣ**

**ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**